Jérémy Desplanches

Jérémy Desplanches (s. 7. elokuuta 1994) on sveitsiläinen uimari, joka on erikoistunut sekauintiin. Hän on saavuttanut olympia- ja maailmanmestaruusmitalin sekä voittanut Euroopan-mestaruuden.

Desplanches voitti 200 metrin sekauinnissa pitkän radan Euroopan-mestaruuden vuonna 2018 sekä saavutti samalla matkalla hopeaa MM-kilpailuissa 2019 ja EM-kilpailuissa 2021. Vuodelle 2021 siirretyissä Tokion olympialaisissa hän saavutti 200 metrin sekauinnissa pronssia maansa ennätysajalla 1.56,17. Hän hävisi kilpailun voittaneelle Kiinan Wang Shunille 1,17 sekuntia ja hopeaa saaneelle britti Duncan Scottille 0,89 sekuntia mutta voitti pronssitaistelussa Japanin Daiya Seton 0,05 sekunnilla.

 Lähteet 

Luokka:Sveitsiläiset uimarit
Luokka:Sveitsiläiset olympiamitalistit
Luokka:Vuonna 1994 syntyneet
Luokka:Elävät henkilöt